Document ID: 31997R2199

Tarybos reglamentas (EB) 2199/97
1997 m. spalio 30 d.
iš dalies keičiantis Reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi Reglamento (EB) Nr. 2201/96 [4] III priede švieži pomidorai yra paskirstyti 1997-1998 ir 1998-1999 prekybos metams pagal valstybes nares ir pagal produktų grupes; kadangi, siekiant suderinti Prancūzijos kvotą konservuotiems sveikiems, nuluptiems pomidorams ir jos kvotą kitiems produktams su jos perdirbimo pramonės poreikiais, kvota konservuotiems sveikiems, nuluptiems pomidorams turėtų būti sumažinta 15000 tonų, o kvotą kitiems produktams tokiu pačiu kiekiu reikėtų padidinti; kadangi todėl bendras šių dviejų produktų kiekis, kaip nurodyta šio reglamento 6 straipsnio 2 dalyje, taip pat turėtų būti patikslintas,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EB) Nr. 2201/96 iš dalies keičiamas taip:
1. 6 straipsnio 2 dalies antrosios pastraipos antroji ir trečioji įtraukos pakeičiamos taip:
"- konservuoti sveiki, nulupti pomidorai:
1321119 tonų
- kiti produktai:
929890 tonų."
2. III priedas pakeičiamas taip:
"III PRIEDAS
Šviežių pomidorų paskirstymas 1997-1998 ir 1998-1999 prekybos metais pagal valstybes nares bei produktų grupes
(tonos) |
Valstybė narė | Pomidorų koncentratas | Konservuoti sveiki, nulupti pomidorai | Kiti produktai | Iš viso |
Prancūzija | 278 691 | 36 113 | 54 804 | 369 608 |
Graikija | 999 415 | 17 355 | 32 161 | 1 048 931 |
Italija | 1 758 499 | 1 090 462 | 622 824 | 3 471 785 |
Ispanija | 664 056 | 166 609 | 175 799 | 1 006 464 |
Portugalija | 884 592 | 10 580 | 44 302 | 939 474 |
Iš viso | 4 585 253 | 1 321 119 | 929 890 | 6 836 262 |
"2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1997 m. birželio 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1997 m. spalio 30 d.

Labels: 7
17
6